Rachel Waters (mishracheldawn) Photos / 500px
visual artist based in louisville, ky.
4,079 Photo Views Christelike bevolking 2% Christene in die land
2020 Ranglysposisie 5
2019 Ranglysposisie 5
Pakistan het ’n sterk Islamitiese samelewing. Radikale Islamitiese groepe oefen al meer invloed uit en politieke partye, die weermag en regering probeer om hulle guns te wen. Christene is die teikens van gewelddadige aanvalle deur ekstremiste en word oor die algemeen as “onrein” behandel.
Christene word mishandel onder Pakistan se berugte godslastering-wette – aanklagte lei tot tronkstraf en die dood vir gelowiges. Christene is bang om hul geloof met vrymoedigheid uit te leef, ingeval iets wat hulle sê verkeerdelik as godslastering beskou word. Verder word ongeveer 700 Christenvroue en -meisies elke jaar ontvoer en geforseer om met Moslem-mans te trou. Indien hul families beswaar maak, word hulle daarvan beskuldig dat hulle die meisie, “wat vrywillig bekeer het”, lastig val.
“Ons bestaan as Christene in Pakistan het eindelose dae van oorlewing geraak. Die Moslems tree elke dag op soos ’n kraan wat drup. Hulle drup van vyandigheid teenoor ons en soos hulle drup, word ons afgetakel. Ons voel asof gedeeltes van ons lewens vernietig is en ons waardigheid vir die honde in die veld gegooi is. Ek sien hoe vreesbevange my gemeentes is vir aanklagte van godslastering. Ek sien hoe die meisies in hul huise wegkruip. Hulle is nie in staat om normaal te leef nie.”
– Pastoor Sabqat* vergelyk die vervolging in Pakistan met ’n lekkende kraan.
Bid vir Pakistan:
Bid dat die Here kwesbare Christenvroue en -meisies sal beskerm teen ontvoering, verkragting, gedwonge huwelike en bekering tot Islam.
Bid vir Christene wat beskuldig word van godslastering, dat hulle nie geweld of bende-geregtigheid sal ervaar nie, en dat hulle sterk sal staan te midde van die groot risiko.
Bid vir nuwe gelowiges om ten spyte van vervolging in hul geloof in Christus te volhard.
Geopende Deure ondersteun die Kerk in Suid-Asië in samewerking met plaaslike kerke en ander bedieningsvennote deur geletterdheidsopleiding, werkskepping, noodleniging vir slagoffers van gewelddadige vervolging, ’n vrouebediening, Bybelse geletterdheid, opleiding vir pastore, berading en traumaterapie.